‎(ซีรีส์จาก NETFLIX)
‎มนุษย์มาถึงทวีปอเมริกาครั้งแรกเมื่อไหร่
‎ถ้าคุณเรียนหนังสือในช่วงปี 1960 ถึง 2010
‎คุณอาจได้เรียนเรื่องนี้
‎ในยุคน้ำแข็งสุดท้าย ‎คนเก็บของป่าล่าสัตว์จำนวนหนึ่ง
‎เดินทางผ่านสะพานแผ่นดินที่เชื่อมต่อ ‎เอเชียกับอเมริกาเหนือ
‎ตรงจุดที่เป็นช่องแคบเบริงในปัจจุบัน
‎และในช่วงราว 13,000 ปีก่อน ‎พอน้ำแข็งละลาย
‎พวกเขาอพยพไปทางใต้สู่ใจกลางอเมริกา
‎โบราณคดีเชื่อว่าทวีปอเมริกา
‎ไม่มีมนุษย์อาศัยอยู่จนกระทั่งราว 13,000 ปีก่อน
‎นี่เป็นภาพที่โดดเด่นในการศึกษาอเมริกาโบราณ
‎แต่มันไม่ถูกต้อง
‎ความเชื่อเก่าถูกเปลี่ยนไปโดยสิ้นเชิง
‎เมื่อมีการค้นพบซากโบราณที่เก่ากว่านั้นมาก
‎รอยเท้ามนุษย์ฟอสซิลถูกพบ ‎ในทะเลทรายนิวเม็กซิโก
‎ที่เก่าแก่ถึง 22,000 ปี ‎ช่วงรุ่งเรืองของยุคน้ำแข็งสุดท้าย
‎และแม้จะยังมีคนไม่ยอมรับ
‎หลักฐานว่ามีมนุษย์อยู่จริงก่อนหน้านั้น
‎ย้อนกลับไปไกลถึง 130,000 ปี ‎ที่เริ่มเผยตัวขึ้นมาเมื่อไม่นานมานี้
‎ถึงเวลาแล้วที่จะพิจารณาช่วงเวลาทั้งหมด
‎ของเรื่องราวมนุษย์ในทวีปอเมริกาอีกครั้ง
‎(อารยธรรมที่หายไปของอเมริกา)
‎อนุสรณ์สถานอเมริกาเหนือโบราณ ‎หลงเหลืออยู่น้อยมาก
‎โครงสร้างกว่า 90 เปอร์เซ็นต์ ‎ที่ถูกบันทึกไว้ในศตวรรษที่ 19
‎หายไปหมดแล้ว
‎และน้อยกว่าสิบเปอร์เซ็นต์ที่เหลืออยู่
‎ส่วนใหญ่ถูกรื้อทำลาย
‎มันน่าขุ่นเคืองใจเมื่อนึกภาพว่า ‎ความลับโบราณล้ำค่า
‎สูญไปในการล่าเมืองขึ้น
‎และในการทำลายความเชื่อ ธรรมเนียม
‎และอนุสรณ์สถานพื้นเมืองที่ตามมาอย่างเป็นระบบ
‎ไม่กี่สถานที่ที่ยังอยู่
‎อาจมีบทบาทสำคัญในการแสดงความเป็นไปได้ ‎ของอารยธรรมที่หายไป
‎สถานที่อย่างที่นี่ ซึ่งมีชื่อว่าโพเวอร์ตี พอยต์
‎(โพเวอร์ตี พอยต์)
‎มันได้ชื่อไม่ธรรมดาของมัน
‎มาจากพื้นที่เพาะปลูกที่เคยอยู่ที่นี่…
‎(อาร์คันซอ - ลุยเซียนา - แม่น้ำบายูมาคอน)
‎(แม่น้ำมิสซิสซิปปี ‎วิกส์เบิร์กมิสซิสซิปปี - แจ็คสัน)
‎เพียง 24 กิโลเมตรทางตะวันตก
‎ของแม่น้ำมิสซิสซิปปี ‎ทางตะวันออกเฉียงเหนือของลุยเซียนา
‎เป็นเวลานานแล้วที่เชื่อกันว่า ‎สถานที่แห่งนี้เป็นเพียงเนินเขาสวย
‎ที่ผุดขึ้นมาจากพื้นที่ทำไร่
‎แต่มันไม่ใช่แค่เนินเขา
‎นักโบราณคดีเลิกโต้เถียงแล้วว่า
‎มันเป็นโครงสร้างดินฝีมือมนุษย์ขนาดมหึมา
‎ที่รู้จักกันง่ายๆ ในปัจจุบันว่าเนินเอ
‎และเมื่อบริเวณใกล้เคียง
‎ถูกพบว่ามีเครื่องปั้นดินเผา ‎และรูปปั้นมนุษย์ถูกทิ้งไว้…
‎นักโบราณคดีเชื่อว่าเนินเอเป็นส่วนหนึ่งของ ‎สิ่งก่อสร้างซับซ้อนโบราณที่ใหญ่กว่ามาก
‎การปีนขึ้นไปบนเนินเอคุ้มค่ากับแรงที่ลงไป
‎เราได้เห็นมุมจากข้างบนนี้ ‎ที่เราไม่เห็นจากระดับพื้นดิน
‎สิ่งที่ผมสังเกตเห็นทันทีคือพื้นที่นี้แบนขนาดไหน
‎ถ้าเราตัดต้นไม้ออก ‎และผมเชื่อว่าคนโบราณทำอย่างนั้น
‎เราจะเห็นเส้นขอบฟ้าแบนราบ ‎360 องศารอบตัวเรา
‎แต่ที่นี่ไม่ใช่โครงสร้างเพื่อป้องกันตัว ‎แล้วมันคืออะไร
‎แม้แต่จากด้านบน มันยากที่จะเห็นภาพทั้งหมด
‎แต่เราพอเข้าใจแผนผังดั้งเดิมของที่นี่
‎และมันไม่เหมือนอะไรจากโลกโบราณเลย
‎เป็นไปได้ว่าเนินเอดั้งเดิม ‎เคยสูงกว่า 30 เมตร
‎บนพื้นที่เกือบ 110 ไร่
‎มันมีแถบล้อมศูนย์กลางหกแถบ
‎แต่ละแถบน่าจะสูงถึง 180 ซม. ‎และด้านบนราบเรียบเสมอกัน
‎ทำให้เกิดครึ่งวงกลม ‎ที่มีเส้นผ่าศูนย์กลาง 1.2 กิโลเมตร
‎ตัดแบ่งโดยทางเดินจำนวนหนึ่ง
‎เหมือนเป็นโรงละครบางอย่าง
‎และมีเนินฝีมือมนุษย์ขนาดใหญ่อีกไม่ต่ำกว่าหกแห่ง ‎ที่กระจายอยู่ในพื้นที่ใกล้เคียง
‎นักโบราณคดีเรียกมันง่ายๆ ‎จาก "เอ" ถึง "เอฟ"
‎(เอ - บี - ซี - ดี - อี - เอฟ)
‎โพเวอร์ตี พอยต์เป็นหนึ่งใน
‎โบราณสถานที่ใหญ่และซับซ้อนที่สุด ‎ในอเมริกาเหนือ
‎ส่วนที่เก่าแก่ที่สุดสร้างขึ้นราว 3,700 ปีก่อน…
‎(1,700 ปีก่อนคริสตกาล)
‎ก่อนผู้ที่สร้างมันทำไร่และเลี้ยงสัตว์
‎และชาวอเมริกันโบราณของโพเวอร์ตี พอยต์
‎ใช้เวลา 600 ปีจากนั้น
‎พัฒนาและปรับปรุงที่นี่อย่างต่อเนื่อง
‎ทำไมน่ะเหรอ
‎ไม่มีเอกสารหรือธรรมเนียมเหลืออยู่
‎เพื่อบอกเราว่าโพเวอร์ตี พอยต์ใช้ทำอะไร
‎ดังนั้นนักโบราณคดีจึงต้องเดาเอา
‎ผู้จัดการสถานที่และนักประวัติศาสตร์ ‎มาร์ค บริงค์ จูเนียร์
‎เป็นคนแรกที่ยอมรับว่าโบราณคดีทั่วไป
‎ไม่สามารถยืนยันอะไรได้มากนัก ‎เกี่ยวกับสถานที่ลึกลับแห่งนี้
‎ช่วยเล่าทุกอย่างที่คุณรู้เกี่ยวกับที่นี่ให้ผมฟังที
‎(มาร์ค บริงค์ จูเนียร์ ‎ผู้จัดการสถานที่)
‎เนินเอมหึมามาก
‎เป็นเนินที่ใหญ่ที่สุดที่สร้างขึ้นในซีกโลกตะวันตก
‎ซึ่งแสดงให้เห็นว่าโพเวอร์ตี พอยต์ ‎เคยเป็นศูนย์กลางของสิ่งที่ยิ่งใหญ่มาก
‎มันบ่งชี้ว่ามีความตั้งใจแรงกล้าในการสร้างมัน
‎คุณคิดว่าความตั้งใจนั้นคืออะไร
‎เราไม่รู้จริงๆ
‎มันเป็นสถานที่ทำพิธีบางอย่าง ซึ่งเรายังไม่รู้
‎- เติมคำว่า "ยัง" ได้มั้ย ‎- ได้ครับ
‎เรามีแนวคิดอยู่บ้างว่า
‎ทำไมมันถูกสร้างที่นี่และไม่ใช่ที่อื่น
‎มันเกี่ยวข้องกับสถานที่เก่าแก่ขึ้นไปอีก ‎ที่ตั้งอยู่ประมาณสามกิโลเมตรไปทางใต้
‎เมื่อเดินทางลงใต้จากโพเวอร์ตี พอยต์…
‎(บาธ สหราชอาณาจักร ‎วันที่ 6 เมษายน 2019)
‎เรามาถึงสถานที่ที่เรียกว่า ‎เนินโลเวอร์แจ็คสัน
‎เนินเขาหลักสามแห่งของโพเวอร์ตี พอยต์
‎ตั้งเรียงกันเป็นแนวเหนือใต้ ‎กับเนินโลเวอร์แจ็คสัน
‎(คอสเวย์ - เนินบี - เนินเอ - เนินอี ‎เนินมอตลีย์ - ลุยเซียนา)
‎(เส้นทางเนินเขาโบราณ ‎โลเวอร์ แจ็คสัน เนิน)
‎เนินโลเวอร์แจ็คสัน ‎เก่าแก่กว่าโพเวอร์ตี พอยต์มาก
‎มันย้อนกลับไปถึง 3,500 ปีก่อนคริสตกาล ‎อายุ 5,500 ปี
‎แต่ผู้สร้างโพเวอร์ตี พอยต์ไม่เพียงรู้เรื่องมัน
‎แต่ใช้มันเป็นต้นแบบ ‎ของสิ่งก่อสร้างทั้งหมดของพวกเขา
‎เห็นได้ชัดว่าผู้สร้างโบราณเข้าใจเรื่องธรณีวิทยา
‎และวิธีหันโครงสร้างไปขั้วโลกเหนือ
‎ยังมีอย่างอื่นที่เกิดขึ้นที่โพเวอร์ตี พอยต์
‎ที่นักโบราณคดีไม่อยากรับรู้
‎ซ่อนอยู่ในรูปเรขาคณิตของมัน
‎เส้นขอบฟ้าแบนที่รายล้อมอยู่ทำให้เราเห็น
‎การขึ้นและตกของพระอาทิตย์ ‎พระจันทร์ และดวงดาว
‎ที่นี่เป็นสถานที่สำหรับนักดาราศาสตร์
‎ทุกวันนี้พวกเราส่วนใหญ่ไม่รู้เรื่องนี้ ‎เราจะรู้ไปทำไม
‎เราใช้ชีวิตอยู่ในเมืองที่เต็มไปด้วยแสง
‎เราแทบไม่เห็นท้องฟ้าเลย
‎แต่ถ้าเราเป็นคนโบราณที่ศึกษาเรื่องท้องฟ้า
‎เราคงสังเกตเห็นปรากฏการณ์นี้
‎พระอาทิตย์มีจุดที่หยุดบนขอบฟ้า
‎เราเรียกมันว่าอายัน
‎พระอาทิตย์หยุดนิ่งในช่วงครีษมายัน
‎อยู่ในจุดเดิมเป็นเวลาสองหรือสามวัน
‎จากนั้นจึงเริ่มถอยกลับ ‎เหมือนชิงช้าลูกตุ้มไปตามขอบฟ้า
‎เช่นเดียวกับเหมายัน
‎วิลเลียม โรเมน นักดาราศาสตร์โบราณ ‎ค้นพบว่าวันสำคัญเหล่านี้
‎วันอายันทั้งหลาย วันที่ยาวและสั้นที่สุดของปี
‎ถูกระบุไว้ที่โพเวอร์ตี พอยต์
‎ด้วยการเรียงตัวอย่างมีระบบ ‎ที่ออกแบบมาอย่างเชี่ยวชาญ
‎ถ้าเรายืนอยู่ที่ขอบด้านตะวันตกของพื้นที่รูปไข่
‎ที่ใจกลางลาน
‎พระอาทิตย์ตกในวันครีษมายันตรงกับเนินบีพอดี
‎ซึ่งเป็นเนินเขาที่เก่าแก่ที่สุด
‎(เนินบี)
‎และจากจุดเดียวกัน
‎พระอาทิตย์ตกในวันเหมายันตรงกับเนินอีพอดี
‎(เนินอี)
‎เมื่อย้ายไปที่ขอบด้านตะวันตก ‎ของลานรูปไข่ด้านในอันเดียวกัน
‎เราจะเห็นว่าพระอาทิตย์ขึ้นในวันครีษมายัน ‎ตรงกับเนินซีพอดี…
‎(เนินซี)
‎ในขณะที่พระอาทิตย์ขึ้นในวันเหมายัน ‎ตรงกับเนินดีพอดี
‎(เนินดี)
‎และหากเรามองไปทางตะวันตก ‎ผ่านตรงกลางของลาน
‎ในวันวิษุวัตของฤดูใบไม้ผลิหรือใบไม้ร่วง
‎พระอาทิตย์จะตกที่ขอบด้านเหนือของเนินเอ
‎ก่อนจมหายไปในเส้นขอบฟ้า
‎โพเวอร์ตี พอยต์ ‎อาจมีโครงสร้างที่น่าสนใจขึ้นไปอีก
‎ซึ่งถูกออกแบบ ‎เพื่อติดตามการเปลี่ยนแปลงบนท้องฟ้า
‎ที่มุมหนึ่งของสถานที่แห่งนี้
‎นักโบราณคดีพบหลุมล้อมเป็นวงขนาดใหญ่
‎ที่ปัจจุบันมีเสาจำลองสีขาวที่สร้างขึ้นมาใหม่ ‎เป็นสัญลักษณ์
‎เราไม่รู้ว่าเสาดั้งเดิมในหลุมเหล่านี้สูงขนาดไหน
‎แต่รูปแบบและการออกแบบโดยรวมของมัน
‎ทำให้ผมนึกถึงวูดเฮนจ์ก่อนยุคประวัติศาสตร์ ‎ที่ถูกขุดขึ้นมาใกล้สโตนเฮนจ์ในอังกฤษ
‎(วูดเฮนจ์ สหราชอาณาจักร)
‎สิ่งที่ไม่เหมือนใครของโพเวอร์ตี พอยต์คือ ‎จำนวนวูดเฮนจ์ที่มันมี
‎ที่นี่มีวงกลมเหล่านี้กี่วง
‎น่าจะมีอย่างน้อย 40 วง
‎ขนาดล่ะ ตั้งแต่…
‎บางวงค่อนข้างเล็ก เส้นผ่าศูนย์กลาง 18 เมตร
‎บางวงใหญ่กว่า เส้นผ่าศูนย์กลาง 60 เมตร
‎แต่อายุต่างกันอย่างมาก
‎พวกมันถูกสร้างขึ้นในระยะเวลาหลายร้อยปี
‎ผ่านหลายชั่วอายุคนของชาวอเมริกันโบราณ
‎ซึ่งคงตำแหน่งและขนาดของพวกมันไว้
‎มันทำให้ผมคิดถึงมอลตาซึ่งผู้สร้างโครงสร้างหิน
‎เปลี่ยนทิศทางของวิหารของพวกเขา…
‎(มอลตา)
‎ให้หันเข้าหาดาวซิริอุส ก่อให้เกิดจกันติยา
‎เช่นเดียวกับของโกเบคลี เทเปในตุรกี
‎ซึ่งคนโบราณสร้างวิหารจำนวนหนึ่ง
‎ในช่วงเวลาพันปี…
‎(โกเบคลี เทเป)
‎ผมยังเชื่ออีกว่า ‎เพื่อติดตามการเคลื่อนที่ของดวงดาว
‎สิ่งก่อสร้างเหล่านี้ล้วนเป็นโครงการขนาดมหึมา
‎ที่มีโครงสร้างที่ถูกสร้างขึ้นใหม่ซ้ำไปซ้ำมา…
‎(จกันติยา มอลตา)
‎และเปลี่ยนทิศทางในหลายชั่วอายุคน
‎เป็นไปได้มั้ยที่ ‎วงที่มีเสามากมายของโพเวอร์ตี พอยต์
‎ถูกออกแบบมา ‎ให้ติดตามบางอย่างบนท้องฟ้าเช่นกัน
‎ความรู้ล้ำสมัย วิทยาศาสตร์ที่แท้จริง
‎แสดงให้เห็นโดยรูปเรขาคณิต ‎และดาราศาสตร์ของสถานที่นี้
‎แต่นักโบราณคดีทั่วไปก็ยังลังเล
‎ที่จะยอมรับความเกี่ยวข้องทางดาราศาสตร์ ‎ของวงเสาในโพเวอร์ตี พอยต์
‎ที่นี่ ผมว่ามันไม่สมเหตุสมผล
‎ทำไมคนที่เคยอยู่ที่นี่และสร้างสถานที่แห่งนี้
‎ทำไมพวกเขาไม่น่าจะสนใจในท้องฟ้า
‎- ผมไม่ได้บอกว่าพวกเขาไม่สนใจ ‎- ครับ
‎ผมแน่ใจว่าพวกเขาสนใจ
‎โอเค งั้นคุณคิดว่าวงพวกนั้นใช้ทำอะไร
‎เราไม่รู้ เรายังไม่รู้ว่า
‎พวกมันใช้เพื่อดาราศาสตร์หรือไม่
‎ครับ
‎วัฒนธรรมโบราณยึดมั่นกับท้องฟ้าอย่างมาก
‎ความเชื่อนั้นไม่อาจโต้เถียงได้
‎แต่โบราณคดีมักคิดว่ามันไม่เกี่ยวข้อง
‎ผมคิดว่าเหตุผลส่วนหนึ่งคือ
‎เพราะนักโบราณคดีส่วนมาก ‎ไม่เข้าใจดาราศาสตร์เลย
‎นั่นไม่ใช่สิ่งที่พวกเขาถูกสอนให้เข้าใจ
‎และอีกอย่าง พวกเขาเห็นมันเป็นการรุกล้ำ
‎เข้ามาในพื้นที่ของพวกเขาโดยคนภายนอก
‎ผมไม่ได้อ้างว่าโพเวอร์ตี พอยต์ถูกสร้างขึ้น
‎โดยอารยธรรมล้ำหน้าที่หายไปที่ผมตามหาอยู่
‎แต่ผมสนใจในต้นกำเนิด
‎ของดาราศาสตร์และเรขาคณิตล้ำสมัย
‎ที่ถูกปรับใช้ที่นี่
‎มีหลักฐานว่าความรู้ด้านสถาปัตยกรรม
‎การวัดพื้นที่ และดาราศาสตร์ล้ำหน้า ‎ถูกสืบทอดมาจากยุคก่อนหน้า
‎แต่สืบทอดจากใครและก่อนหน้านานแค่ไหนล่ะ
‎ผมไม่ได้บอกว่าชาวอเมริกันโบราณที่อยู่ที่นี่
‎ไม่สามารถค้นพบหรือรวบรวม
‎การสังเกตดวงดาว ‎แล้วใช้ในพื้นที่ของพวกเขาเองได้
‎ในทางตรงข้าม
‎ผมคิดว่าเราเลยจุดที่
‎เราคิดว่าวัฒนธรรมชนพื้นเมืองอเมริกัน
‎เป็นเพียงคนหาของป่าล่าสัตว์
‎พวกเขาซับซ้อนและล้ำสมัยกว่านั้นมาก
‎วิสัยทัศน์ของพวกเขา ‎เรื่องตำแหน่งของโลกในจักรวาล
‎ที่แสดงให้เห็นในการจัดเรียงที่โพเวอร์ตี พอยต์
‎เป็นวิสัยทัศน์เดียวกับ
‎ที่เราเห็นในโบราณสถานอื่นๆ ทั่วโลก…
‎(มหาพีระมิดแห่งโชลูลา เม็กซิโก)
‎(มนัจดรา มอลตา)
‎และมีวัตถุประสงค์เดียวกัน
‎ในการเชื่อมโยงโลกและสวรรค์เข้าด้วยกัน
‎(สโตนเฮนจ์ สหราชอาณาจักร)
‎(คาร์นัก อียิปต์)
‎โพเวอร์ตี พอยต์เป็นเพียง ‎หนึ่งในสถานที่ 800 แห่งของผู้สร้างเนิน
‎ที่คงอยู่ทั่วรัฐลุยเซียนา
‎(ที่ตั้งของคาโฮเกีย อิลลินอยส์)
‎ในขณะที่ทวีปอเมริกาเหนือทั้งหมด
‎จากจำนวนเนินดั้งเดิมประมาณหนึ่งล้านแห่ง…
‎(เนินชนพื้นเมืองอิโตวาห์ จอร์เจีย)
‎ราว 100,000 แห่งยังคงอยู่
‎(เนินภาพจำลอง ไอโอวา)
‎ในหมู่พวกมันทั้งหมด ‎ตัวอย่างของเนินที่ตระการตาที่สุด
‎ที่แสดงให้เห็นความเชื่อมโยง ‎ระหว่างโลกกับท้องฟ้า
‎ตั้งอยู่กว่า 250 กม.ทางตะวันออกเฉียงเหนือ ‎ของโพเวอร์ตี พอยต์ในโอไฮโอ
‎สถานที่ซึ่งอาจมีข้อมูลว่าเกิดอะไรขึ้น
‎กับอารยธรรมที่หายไปที่ผมเฝ้าตามหา
‎ที่ตั้งอยู่บนขอบป่าหนาทึบ
‎คือตัวอย่างของเนินจำลองภาพอันน่าทึ่งแห่งหนึ่ง
‎ศิลปะบนพื้นดินมหึมา ‎ที่มีรูปร่างเหมือนสิ่งมีชีวิตชนิดหนึ่ง
‎ในกรณีนี้คืองูยาว 400 เมตร
‎เรียกกันว่าเนินพญานาค
‎(เนินพญานาค)
‎เริ่มจากหางม้วนเป็นวง
‎ลำตัวคดเจ็ดโค้งจนถึงหัว
‎ซึ่งขากรรไกรอ้าอยู่ราวกับจะงับ ‎ศิลปะบนพื้นดินรูปวงรีที่แยกออกมา
‎แม้จะดูจากทางอากาศ ‎ก็ยังยากที่จะเก็บรายละเอียดได้ทั้งหมด
‎แต่เมื่อรวมเข้ากับการค้นพบใหม่ ‎เกี่ยวกับโครงสร้างดั้งเดิมของมัน
‎แล้วตัดต้นไม้ออกไป
‎เราจะเห็นว่าเนินจำลองภาพนี้ ‎หน้าตาเป็นอย่างไรในอดีต
‎เนินพญานาคกินพื้นที่เกือบครึ่งกิโลเมตร
‎จากปากทางตะวันตกเฉียงเหนือ
‎ถึงหางที่มุมตะวันตกเฉียงใต้ของยอดเนินเขา
‎แต่แรกเคยมีวงกลมหินตั้งอยู่ข้างส่วนหัว
‎ไม่รู้ไว้ทำอะไร
‎หลังส่วนหัว มีส่วนต่อขยายสองส่วน
‎เช่นกัน ไม่รู้ใช้ทำอะไร
‎เนินพญานาคเป็นโครงสร้างที่ยิ่งใหญ่และสง่างาม
‎ซึ่งยังคงความมหัศจรรย์แก่ผู้พบเห็น
‎เห็นได้ชัดว่าเป็นโบราณสถานอันลึกลับ
‎แต่ใครเป็นผู้สร้างเนินจำลองภาพขนาดใหญ่ ‎และสร้างเพื่ออะไร
‎(โอไฮโอ - โบราณสถาน ‎เนินพญานาค)
‎ป้ายสถานที่บอกเราว่า ‎มันสร้างขึ้นราวค.ศ. 1000
‎โดยชนพื้นเมืองที่เรียกกันว่าชาวฟอร์ตแอนเชียนต์
‎แต่เช่นเดียวกับป้ายโบราณสถานมากมาย ‎มันไม่ถูกต้อง
‎ความจริงคือไม่มีใครรู้ว่า ‎เนินนางพญาเก่าแก่แค่ไหน
‎วันสร้างในค.ศ. 1000 นั้น
‎อ้างอิงจากสองตัวอย่างเท่านั้น
‎ที่ได้มาจากบางส่วนของเนิน ‎ซึ่งอาจสร้างขึ้นภายหลังก็ได้
‎เพราะการสำรวจทางโบราณคดีอีกครั้งหนึ่ง ‎พบตัวอย่างจากฐานของตัวงู
‎ที่เก่าแก่ถึง 321 ปีก่อนคริสตกาล
‎หลักฐานว่าเนินพญานาค
‎มีการซ่อมแซมทีหลังชัดเจนมาก
‎ผมคิดว่าการซ่อมแซมเกิดขึ้นในอดีตย้อนไปไกล
‎มีปัญหาเพียงอย่างเดียวในการพิสูจน์ทฤษฎีของผม
‎ผู้ดูแลเนินพญานาคตัดสินใจห้ามผมเข้า
‎เราพยายามอยู่หลายครั้งเพื่อขออนุญาตถ่ายทำที่นี่
‎แต่พวกเขาไม่อนุญาต
‎(เนินพญานาค)
‎ผมคิดว่าเป็นเพราะความคิด ‎และเรื่องส่วนตัวมากกว่า
‎ผมจะอ่านจากอีเมลของพวกเขาให้ฟัง
‎"หน้าที่ของเราคือทำให้แน่ใจว่า
‎ศักดิ์ศรีและการคงไว้ซึ่งเนินพญานาค
‎ทั้งทางกายภาพ
‎และความเข้าใจ ‎ในประวัติศาสตร์ของมันจะคงอยู่"
‎"เพราะผู้ดำเนินรายการซีรีส์นี้ แกรห์ม แฮนค็อก
‎นำเสนอทฤษฎีและเรื่องราวที่ไม่ตรงกับ
‎สิ่งที่เรารู้ว่าเป็นเรื่องจริงเกี่ยวกับเนินพญานาค
‎ดังนั้นการร้องขอของคุณจึงถูกปฏิเสธ"
‎คำที่ถูกต้องของภารกิจที่ว่า ‎เป็นการปกป้องความเข้าใจในสถานที่นี้
‎ก็คือการเซ็นเซอร์นั่นเอง
‎อะไรจะได้ผลดี
‎สำหรับนักโบราณคดีในการเซ็นเซอร์ จำกัด ‎และหยุดความคิดต่าง
‎ไปกว่าการปฏิเสธไม่ให้เข้าโบราณสถาน
‎(แกรห์ม แฮนค็อกเสียสติหรือเปล่า)
‎ไม่ใช่ครั้งแรกที่เรื่องแบบนี้เกิดขึ้น
‎น่าเสียดายที่มันเป็นพฤติกรรม ‎ที่เป็นระบบและเกิดต่อเนื่อง
‎ในหมู่นักโบราณคดี
‎พวกเขาชอบเซ็นเซอร์เป็นประจำ
‎พวกเขาเซ็นเซอร์ด้วยการเย้ยหยัน ‎และด้อยค่าความคิดต่าง
‎อะไรในทฤษฎีของผม
‎ที่ดูขัดแย้งนักหนา
‎ง่ายๆ เลย มันเป็นเพราะผมกล้านำเสนอว่า
‎แนวคิดเบื้องหลังการออกแบบของเนินพญานาค
‎เก่าแก่กว่าค.ศ. 300 มาก
‎เก่าแก่กว่านั้นเป็น 10,000 ปี ‎ในช่วงสิ้นยุคน้ำแข็งสุดท้าย
‎และสำหรับผม การพิสูจน์ว่าที่นี่ ‎เป็นหนึ่งในหลักฐานที่น่าทึ่งที่สุดของมัน
‎เป็นสิ่งที่นักโบราณคดีทั่วไปไม่อยากรับรู้
‎เพราะมันเกี่ยวกับท้องฟ้าอีกแล้ว
‎ถ้าเราบินผ่านเนินพญานาคในวันครีษมายัน ‎ประมาณวันที่ 21 มิถุนายน
‎คุณจะสังเกตเห็นทันทีว่าขากรรไกรของงู
‎ตรงกับจุดที่พระอาทิตย์ตกเกือบพอดี
‎นี่คือสิ่งที่เกิดขึ้นตอนพระอาทิตย์ตกในวันครีษมายัน
‎(บาธ สหราชอาณาจักร ‎วันที่ 6 เมษายน 2019)
‎เราเห็นหัวของงูหันเข้าหาพระอาทิตย์
‎และพระอาทิตย์ก็เริ่มตก เราจะเห็นได้ชัดเจนขึ้น
‎การหันเข้าหากันอันสวยงามของโลกและท้องฟ้า
‎และความยิ่งใหญ่ของสถานที่ ‎จะทำให้เราตะลึง
‎มันชัดเจนสำหรับทุกคนในปัจจุบันว่า
‎นั่นคือสิ่งที่หัวของงูหันไปหา
‎แต่แนวคิดนั้นถูกเมินและปฏิเสธ ‎โดยโบราณคดีมาเป็นเวลานานมาก
‎องค์กรที่จัดการสถานที่
‎ปล่อยให้ต้นไม้จำนวนมาก ‎โตขึ้นมาบริเวณหัวของงู
‎ผมคิดว่าพวกเขาเชื่อว่า ‎มันให้ร่มเงากับนักท่องเที่ยว
‎แต่สิ่งที่เกิดขึ้นคือมันจำกัดผลกระทบ
‎จากการเห็นหัวงู ‎ที่ชี้เข้าหาพระอาทิตย์ตกโดยตรง
‎เจฟฟ์ วิลสันผู้เป็นเจ้าของที่ดินจำนวนมาก ‎ติดกับเนินจำลองภาพโบราณ
‎เป็นประธานกลุ่มอิสระที่เรียกว่า ‎มิตรแห่งเนินพญานาค
‎ซึ่งมุ่งมั่นในการรักษาและเผยแพร่ที่นี่ ‎และสถานที่ของชาวอเมริกันพื้นเมืองอื่นๆ
‎เห็นได้ชัดว่าเนินพญานาคสำคัญกับคุณมาก
‎ครับ มันสำคัญกับผมโดยตรง
‎มันเป็นหนึ่งในสถานที่ที่มีจิตวิญญาณที่สุด ‎ที่ผมเคยไปเยือน
‎(เจฟฟ์ วิลสัน ‎นักประวัติศาสตร์ของเนินพญานาค)
‎มันเป็นสถานที่ศักดิ์สิทธิ์
‎พอเราได้เห็นมัน
‎เราจะจากไปด้วยความรู้สึกที่เปลี่ยนไป ‎จากประสบการณ์ตอนเรามาที่นี่
‎มันเป็นสถานที่แห่งดาราศาสตร์โบราณ ‎อันน่าทึ่งที่สุดในทวีปอเมริกาเหนือ
‎- แน่นอน ‎- ครับ
‎สิ่งที่ทำให้เป็นเช่นนั้นคือ ‎การยืนยันเมื่อไม่นานมานี้ว่าเนินพญานาค
‎มีการใช้เรื่องการหันพื้นดินเข้าหาท้องฟ้า
‎ในการออกแบบของเนินพญานาค
‎ตรงกลางของโค้งที่สองหลังหัว
‎ชี้ไปทางตะวันออก ‎ด้านที่พระอาทิตย์ขึ้นในวันครีษมายัน
‎และตรงกลางของโค้งถัดไป
‎หันไปหาพระอาทิตย์ขึ้น ‎ในวันวิษุวัตในฤดูใบไม้ผลิและใบไม้ร่วง
‎เมื่อกลางคืนและกลางวันยาวเท่ากัน
‎ในขณะที่กลางโค้งสุดท้าย
‎หันไปทางพระอาทิตย์ขึ้นในวันเหมายัน
‎วันที่สั้นที่สุดของปี
‎ในขณะที่หางที่ม้วนเป็นวง
‎ถ้าเราวาดเส้นตรงจากตรงกลางของมันพอดี
‎ผ่านขากรรไกรของงู
‎เราจะเห็นทิศทางไปสู่ขั้วโลกเหนืออย่างชัดเจน
‎เพื่อสร้างและวางทิศว่า
‎จะหันอะไรไปทางไหนในทางดาราศาสตร์ ‎ซึ่งถูกนำมาใช้ในการออกแบบ
‎- เป็นงานอันน่าทึ่งของอัจฉริยะ… ‎- เป็นงานของอัจฉริยะ ใช่ครับ
‎จากชาวอเมริกันพื้นเมืองยุคก่อนประวัติศาสตร์
‎ใช่ครับ และอัจฉริยะคนนั้นกลับถูกมองข้าม
‎โบราณคดีเห็นเรื่องดาราศาสตร์ของที่นี่ ‎เป็นเรื่องจริงจังหรือเปล่า
‎มีนักโบราณคดีจำนวนมากพอมั้ย ‎ที่เห็นมันเป็นเรื่องจริงจัง
‎ผมคิดว่าไม่นะ
‎มีน้อยคนมากที่สนใจหรือพิจารณามัน
‎ราวกับว่านักโบราณคดีทั่วไปอยากให้เราเชื่อว่า
‎การเรียงตัวทางดาราศาสตร์ทั้งหมดนี้ ‎เกิดขึ้นโดยบังเอิญ
‎ผมคิดว่ามันยุติธรรมที่จะพูดว่า ‎มีคนในดินแดนอเมริกาพื้นเมืองโบราณ
‎ที่มีวิธีสำรวจอันล้ำหน้า ‎และความชำนาญด้านเรขาคณิตกับดาราศาสตร์
‎และพวกเขานำความชำนาญเหล่านี้มาใช้ ‎ในการสร้างอนุสรณ์สถานมหึมา
‎ซึ่งน่าเสียดายที่ส่วนใหญ่ถูกทำลายไปแล้ว
‎การหันเข้าหาพระอาทิตย์อย่างชัดเจน ‎ที่ซ่อนอยู่ในสิ่งก่อสร้างขนาดใหญ่เช่นนี้
‎เป็นหลักฐานของความสำเร็จอันยิ่งใหญ่ ‎สำหรับคนเก็บของป่าล่าสัตว์
‎ที่มีชีวิตอยู่ในศตวรรษที่สาม
‎แต่มีหลักฐานที่บ่งชี้ว่าสันเขาที่เนินพญานาคตั้งอยู่
‎มีความศักดิ์สิทธิ์มาหลายพันปีก่อนหน้านั้น
‎ทุกๆ วัฒนธรรมที่เคยอยู่ที่นี่
‎ย้อนกลับไปถึงยุคน้ำแข็งสุดท้าย ‎ทิ้งซากวัฒนธรรมไว้ที่เนินพญานาค
‎มันบอกผมว่า ‎การอยู่อาศัยของมนุษย์อย่างต่อเนื่องที่นี่
‎บ่งชี้ว่าที่นี่ถือเป็นสถานที่ศักดิ์สิทธิ์มานานมากแล้ว
‎ครับ
‎สำหรับผม มันควรถูกนำไปพูดถึง
‎ตามหลักโบราณคดี
‎มันควรเป็นส่วนหนึ่ง ‎ของเรื่องราวของเนินพญานาค
‎ใช่ครับ
‎นักโบราณคดีเคยคิดผิดและอาจคิดผิดอีก
‎ทั้งหมดนี้ มันชัดเจนแล้วว่า ‎ต้นกำเนิดของเนินพญานาคนั้นซับซ้อน
‎ถ้าค.ศ. 321 ไม่ใช่ปีที่ก่อสร้างเนินพญานาค
‎แต่เป็นปีที่เกิดการซ่อมแซมครั้งหนึ่งล่ะ
‎อย่าลืมว่าเรากำลังพูดถึงงูอยู่
‎และสัตว์เหล่านี้เป็นที่รู้กันว่า ‎มีความสามารถในการลอกคราบ
‎มันคือความเป็นไปได้ที่เห็นได้ ‎จากการเรียงตัวที่ไม่เหมือนใครของเนินพญานาค
‎อย่างที่เห็น มันไม่สมบูรณ์แบบเท่าไหร่
‎ปัจจุบัน พระอาทิตย์ในวันครีษมายัน ‎ที่เห็นได้จากเนินพญานาค
‎ตกห่างจากกลางขากรรไกรไปประมาณสององศา
‎ใกล้พอที่จะเห็นได้ด้วยตาเปล่า
‎แต่ยากที่จะเชื่อว่าคนที่คิดและสร้าง
‎เนินภาพจำลองอันล้ำหน้าแห่งนี้ ‎ซึ่งติดตามช่วงเวลาตามปฏิทินทั้งหมดนี่
‎จะยอมลำบากสร้าง แต่ไม่หันไปให้ตรงเป๊ะ
‎ผมคิดว่าพวกเขาหันได้ตรงเป๊ะ
‎มันเป็นเรื่องของการที่แนวโลกเคลื่อนทุกพันปี
‎ในปรากฏการณ์ที่รู้จักกันมายาวนาน ‎ในหมู่นักดาราศาสตร์
‎ที่เรียกมันว่าความเอียงของสุริยวิถี
‎พูดง่ายๆ ก็คือ
‎อย่างที่รู้กันว่าโลกมีแกนที่เอียง
‎และการเอียงนั้นแก้ไขไม่ได้ ‎และเกิดอย่างต่อเนื่อง
‎มันเปลี่ยนไปทุกๆ 41,000 ปี
‎มันเอียงไปประมาณสององศาครึ่งในหนึ่งครั้ง
‎มันโคลงเคลงไปข้างหน้าและข้างหลัง
‎และมันทำมีผลกับ ‎ตำแหน่งพระอาทิตย์ขึ้นในวันครีษมายัน
‎แทนที่จะถามว่าทำไมขากรรไกรของงู
‎หันไม่ตรงกับพระอาทิตย์ตกในวันครีษมายัน
‎ถ้าถามคำถามอื่นแทนล่ะ
‎ถ้าพิจารณาถึงความเอียงของสุริยวิถีแล้ว
‎ขากรรไกรกับพระอาทิตย์ตกตรงกันพอดีตอนไหน
‎ดูเหมือนว่าจะไม่ใช่พันปีก่อน…
‎(ค.ศ. 1000)
‎หรือแม้แต่ 2,300 ปีก่อน
‎ช่วงเวลาที่นักโบราณคดียืนกรานว่า ‎เนินพญานาคถูกสร้างขึ้น
‎ปากของงูตรงกับพระอาทิตย์พอดี
‎ราว 12,800 ปีก่อน…
‎(10,800 ปีก่อนคริสตกาล)
‎ตอนสิ้นยุคน้ำแข็งสุดท้าย…
‎เมื่อสันเขาที่งูพาดอยู่
‎เป็นจุดที่สำคัญอย่างมาก
‎ในช่วงรุ่งเรืองของยุคน้ำแข็ง ‎ราว 20,000 ปีก่อน…
‎(มหาสมุทรแปซิฟิก - แผ่นน้ำแข็งคอร์ดิลเลอแรน ‎อเมริกาเหนือ - แผ่นน้ำแข็งลอเรนไทด์)
‎ทวีปอเมริกาส่วนใหญ่ ‎ถูกปกคลุมด้วยน้ำแข็งหนาหลายกิโลเมตร
‎ปัจจุบัน หุบเขาเนินพญานาคของโอไฮโอ ‎เป็นธรรมชาติที่ปกคลุมไปด้วยป่า
‎แต่ต้องไม่มองมันในแบบที่เป็นอยู่ปัจจุบัน
‎ลองมองมันในแบบที่เป็นในยุคน้ำแข็งสุดท้ายดู
‎หุบเขาแห่งนี้ที่งูขนาดใหญ่ถูกสร้างขึ้น
‎ทำสัญลักษณ์ส่วนใต้สุด ‎ที่แผ่นน้ำแข็งในอเมริกาเหนือคลุมไปถึง
‎หน้าผาน้ำแข็งมหึมาที่มีเพียงสันเขานี้โผล่ขึ้นมา
‎น่าจะดูเหมือนสิ่งที่เห็นในเทพนิยาย
‎สำหรับคนที่ใช้ชีวิตผ่านยุคนั้นมา
‎มันคงดูเหมือนมีการใช้พลังวิเศษบางอย่าง
‎แต่การเฉลิมฉลองการสิ้นสุดของน้ำแข็ง ‎ที่ปกคลุมน่าจะอยู่ได้ไม่นาน
‎เพราะช่วงเวลาหนึ่งราว 12,800 ปีก่อน
‎เมื่องูหันหน้าได้ตรงเป๊ะกับวันครีษมายัน
‎เกิดเหตุการณ์ครั้งใหญ่ไปทั่วโลก
‎เหตุการณ์ล้างโลก
‎ที่เรียกว่ายังเกอร์ ดรายอัส
‎มันเป็นช่วงที่สภาพอากาศ ‎เปลี่ยนแปลงอย่างรุนแรงและน้ำทะเลสูงขึ้น
‎มนุษยชาติแทบไม่รอดชีวิต
‎ผมพบว่าการหันเข้าหาพระอาทิตย์ตก ‎ในวันครีษมายันน่าสนใจว่า
‎เนินพญานาคเป็นเหมือนป้าย การประทับตราวันที่
‎ที่ดึงดูดความสนใจของเราสู่ท้องฟ้า ‎เมื่อ 12,800 ปีก่อน
‎ช่วงเวลาที่เรารู้ว่าเกิดมหันตภัยทั่วโลก
‎ที่ใหญ่พอทำลายอารยธรรมล้ำหน้า
‎มันทำให้ผมคิดถึงโกเบคลี เทเปอีกครั้ง
‎ภาพของสัตว์ที่แกะลงบนเสาที่สวยงามที่สุดต้นหนึ่ง
‎ดูเหมือนเป็นตำแหน่งของดวงดาวในวันครีษมายัน
‎ในช่วงที่เกิดยังเกอร์ ดรายอัส
‎ในความคิดของผม ไม่ใช่เรื่องบังเอิญ ‎ที่การวางตำแหน่งทางอายันของงู
‎บ่งชี้ถึงมหันตภัยครั้งเดียวกัน
‎แต่ทำไมต้องเป็นงู
‎ผมคิดว่ามันเกี่ยวข้องกับ
‎ตำนานและธรรมเนียมคนอเมริกันพื้นเมืองมากมาย
‎ซึ่งงูยักษ์เกี่ยวข้องกับ ‎การเปลี่ยนแปลงหายนะของโลก
‎มีตำนานโบราณของชาวอิโรควอย
‎ซึ่งอาณาเขตของพวกเขาในยุคเรืองอำนาจ ‎ขยายลึกเข้าไปในโอไฮโอ
‎ปิศาจในตำนานนี้คืองูยักษ์มีเขา
‎นานมาแล้ว หมู่บ้านแห่งหนึ่ง ‎ถูกโจมตีโดยงูยักษ์
‎ที่อาศัยอยู่ในทะเลสาบใกล้เคียง
‎ดวงวิญญาณผู้ยิ่งใหญ่บนท้องฟ้า ‎จึงส่งวีรบุรุษผู้หนึ่งลงมาปราบมัน
‎ในการต่อสู้อันดุเดือด ‎สายฟ้าฟาดลงมายังงู
‎เสียงนั้นทำให้โลกสั่นไหวและแสงไฟเจิดจ้า
‎จนผู้คนต้องบังตาบังหูไว้ และหลบด้วยความกลัว
‎กลุ่มดาวถูกขับลงมาจากท้องฟ้า
‎และตกลงมายังโลก ‎ด้วยแรงระเบิดและความร้อนอย่างรุนแรง
‎ดาวดวงหนึ่งตกลงไปในทะเลสาบ ‎ทำให้งูมีเขาบาดเจ็บ
‎งูยักษ์ฟาดหางด้วยความเจ็บปวด
‎ทำให้เกิดคลื่นสูงเกือบ 30 เมตร
‎ซัดหุบเขาและเกิดน้ำท่วมครั้งใหญ่หลายครั้ง
‎ชนพื้นเมืองส่วนใหญ่ไม่รอด ‎แต่งูถูกขับออกไปได้
‎(คาราฮาน เทเป ตุรกี)
‎เราได้เห็นภาพงูเช่นนี้ ‎ในอนุสรณ์สถานโบราณทั่วโลก
‎(โซชิคาลโค เม็กซิโก)
‎ที่วิหารในเม็กซิโก
‎ซึ่งอุทิศให้เควตซาลโคลาเทิล งูขนนก…
‎(จกันติยา มอลตา)
‎ที่ถูกแกะสลักไว้ที่วิหารจกันติยาในมอลตา
‎และร่วงลงมาจากท้องฟ้า ‎บนเสาของโกเบคลี เทเป
‎(โกเบคลี เทเป ตุรกี)
‎มันเป็นสัญลักษณ์อันทรงพลัง
‎ที่พบในสถานที่ซึ่งชวนให้เรามองขึ้นไปยังท้องฟ้า
‎(มหาพีระมิดแห่งโชลูลา เม็กซิโก)
‎ทำไมล่ะ
‎ผมคิดว่าตำนานอิโรควอยนี้มีมากกว่าแก่นความจริง
‎บางทีดวงดาว
‎หรือบางอย่างที่คล้ายดาวตกลงมายังโลกจริงๆ
‎แล้วจึงเกิดน้ำท่วมครั้งใหญ่ตามมา
‎เป็นส่วนหนึ่งของหายนะแผ่นดินไหว ‎ของยังเกอร์ ดรายอัส
‎ถ้าเนินพญานาคดั้งเดิม
‎ถูกออกแบบมาในช่วงสิ้นสุดยุคน้ำแข็งสุดท้าย ‎อย่างที่ผมเชื่อ
‎บางทีมันอาจตั้งใจให้ส่งข้อความสู่อนาคต
‎คำเตือนว่าอะไรเป็นสาเหตุ ‎ของเหตุการณ์ล้างโลกเหล่านั้น
‎ราว 12,800 ปีก่อน
‎คำเตือนให้มองขึ้นไปบนฟ้าเผื่อมีดาวตกลงมา
‎ข้ามไปครึ่งโลก
‎มีหลักฐานว่า ‎คนโบราณอีกกลุ่มใช้ชีวิตด้วยความกลัว
‎ภัยคุกคามจากเบื้องบนเช่นกัน
‎และลงมือปกป้องตนเอง
‎ลึกเข้าไปในใจกลางคัปปาโดเกีย ‎ในตุรกีในปัจจุบัน
‎ซึ่งเป็นปลายทางถัดไปของผม
‎คำบรรยายโดย พรทินา ตั้งสัจจะวิฑูรย์